Hämeen ammattikorkeakoulu

Hämeen ammattikorkeakoulu (lyh. HAMK) on monialainen ammattikorkeakoulu, joka toimii Kanta-Hämeen ja Pirkanmaan maakunnissa ja tarjoaa opintoja myös verkossa. HAMKissa on amk-tutkintokoulutuksia ja ylempiä amk-tutkintokoulutusta (YAMK) biotalouden, hyvinvoinnin, koulutuksen, liiketoiminnan, muotoilun ja teknologian aloilta sekä ammatillinen opettajakorkeakoulu. HAMK tarjoaa koulutusta myös englanniksi. Opiskelijoita on yhteensä noin 10 000 ja henkilöstöä noin 850. HAMK on toiminut vuoden 2015 alusta lähtien osakeyhtiönä. Sen osakaskuntia ovat Hämeenlinna, Forssa (12,1 %), Riihimäki, Valkeakoski, Hattula ja Tammela. HAMKin kumppaneita ovat Aalto-yliopisto, Luonnonvarakeskus Luke, Laurea-ammattikorkeakoulu, Kaakkois-Suomen ammattikorkeakoulu XAMK ja Humanistinen ammattikorkeakoulu Humak. HAMK kuuluu myös RUN -Eurooppa-yliopistoon yhdeksän muun eurooppalaisen korkeakoulun kanssa sekä Beyond-liittoumaan brasilialaisen Feevale Universityn kanssa. Ammatillinen opettajankoulutus HAMKin ammatillisessa opettajankoulutuksessa on kolme eri suuntausta: Ammatillinen erityisopettajankoulutus Ammatillinen opettajankoulutus Ammatillinen opinto-ohjaajan koulutus Opiskelijakunta Ammattikorkeakoulun opiskelijatoiminnasta vastaavana opiskelijakuntana toimii Hämeen ammattikorkeakoulun opiskelijakunta HAMKO. Lähteet Hämeen Ammattikorkeakoulun AMK-koulutukset hamk.fi. Arkistoitu 13.1.2020. Viitattu 13.1.2020. Viitteet Aiheesta muualla Hämeen ammattikorkeakoulu HAMK Opettajankoulutus (AOKK) Hämeen ammattikorkeakoulun opiskelijakunta (HAMKO)